Bernhard Dahl Karlsen

Bernhard Dahl Karlsen (født 4. oktober 1858 i Skei på Dønna, død 31. mars 1945 i Dalsrud i Lavangen)geni.com, Bernhard Dahl. Besøkt 16. oktober 2015.  var en norsk kirkesanger, lærer og gårdbruker bosatt i Ibestad, senere Lavangen.Digitalarkivets folketelling for 1900, Ibestad. Bernhard Karlsen Dahl. Besøkt 16. oktober 2015. Dahl Karlsen ble herredsstyremedlem i Ibestad i 1890, og han ble Lavangen kommunes første ordfører i 1907.Ditlev Brox.  Lavangen skolesoga. Harstad 1967. Side 67.

Dahl Karlsen hadde utdannelse fra Tromsø lærerskole, og ble tilsatt av Ibestad kommune i 1885 som lærer i Soløy og Rød og som kirkesanger i Lavangen kirke. Som herredsstyremedlem var han en av initiativtakerne til at sognet Lavangen skulle bli skilt ut fra Ibestad som et eget herred. Han satt som ordfører i det nyetablerte herredet fra den 1. januar 1907 til den 31. desember 1913, og fortsatte som herredsstyremedlem frem til 1928.

I 1928 ble Bernhard Dahl Karlsen tildelt Kongens fortjenstmedalje for sin yrkes- og politikerinnsats.

 Referanser 

Kategori:Ordførere i Lavangen
Kategori:Lokalpolitikere i Ibestad
Kategori:Lokalpolitikere i Lavangen
Kategori:Personer fra Dønna kommune
Kategori:Kongens fortjenstmedalje